Rihards Snikus

Rihards Snikus (dzimis  Rīgā) ir latviešu jātnieks, startē iejādes disciplīnā.

2020. gada Paraolimpiskajās spēlēs Tokijā ieguva sudraba medaļas individuālajā un individuālā brīvā stila iejādē.

2024. gada paraolimpiskajās spēlēs Parīzē ar zirgu King of the Dance ieguva zelta medaļu individuālajā iejādē. Arī individuālajā brīvā stila iejādē Snikus izcīnīja zelta medaļu.

 Personīgā dzīve 
Rihardam bērnībā diagnosticēja bērnu cerebrālo trieku un viņu uzaudzināja vecvecāki. Viņš ir nodarbojies ar vijoļspēli un uzstājies kā diskžokejs.

Vēl zēns būdams, viņš sāka nodarboties ar reitterapiju, lai uzlabotu savu stāju un staigāšanas prasmes. Uz šīm nodarbībām Rihardu sāka vadāt vecvecāki Rita un Andrejs. Ar laiku tika pamanīts, ka viņam ir talants un puisis sāka startēt gan vietēja un nacionāla mēroga sacensībās paraiejādē, gan braukt uz starptautiskām sacensībām.

Šobrīd, esot jau profesionāls sportists, paralēli šai nodarbei Rihards strādā arī kā dīdžejs dažādos pasākumos, svinībās un arī pie tablo Baldones vieglatlētikas stadionā. Viņa sporta iedvesmas avots ir latviešu hokejists Sandis Ozoliņš.

Rihards visu mūžu dzīvojis Baldonē, kur joprojām mitinās kopā ar savu vecmāmiņu, kā arī māsu Elinu un viņas ģimeni.

 Atsauces 

 Ārējās saites 

Kategorija:1988. gadā dzimušie
Kategorija:Rīgā dzimušie
Kategorija:Paraolimpisko spēļu dalībnieki
Kategorija:Latvijas jātnieki
Kategorija:Latvijas dīdžeji